arnastofnun/IGC-2024 huggingface dataset:
Fjármálastefna 2017–2021 Breytingartillaga - þingskjal nr. 1525

145. löggjafarþing 2015–2016.

Þingskjal 1525 - 741. mál.

Síðari umræða.

Breytingartillaga við tillögu til þingsályktunar um fjármálastefnu fyrir árin 2017–2021.

Frá meiri hluta fjárlaganefndar (VigH, GÞÞ, ÁsmD, PJP, ValG).

Neðanmálsgrein í tillögugreininni falli brott.
Fastsett launabil Þingsályktunartillaga - þingskjal nr. 1539

145. löggjafarþing 2015–2016.

Þingskjal 1539 - 819. mál.

Tillaga til þingsályktunar um fastsett launabil.

Flm.: Ögmundur Jónasson.

Alþingi ályktar að fjármálaráðuneytið og stofnanir sem undir það heyra semji á þann veg í kjarasamningum að lægstu föstu launagreiðslur verði aldrei lægri en þriðjungur af hæstu föstu launagreiðslum.

Greinargerð.

Krafan um hækkun lægstu launa er virðingarverð og ber að styðja hana af alefli. Viðleitni okkar á hins vegar ekki einvörðungu að snúa að lægstu töxtum, heldur og að því að gera launakerfið í heild sinni réttlátara með því að tryggja að lægstu laun fylgi að lágmarki þróun hæstu launa. Ákjósanlegast væri að launabilið yrði talsvert minna en nemur þreföldum mun en með þeirri launastefnu sem í tillögu þessari felst yrði engu að síður dregið verulega úr kjaramisréttinu. Málið yrði þannig mikilvægur áfangi í átt til kjarajöfnunar.

Í stað þess að beðið sé eftir því að gengið hafi verið frá samningum láglaunamannsins svo smyrja megi á kjör hátekjufólksins þá verður byggð inn í kerfið eins konar varnarvísitala fyrir lægstu launin nái tillagan fram að ganga. Annar kostur og betri í kjarasamningum væri að ákveða fyrst kjör hinna hæstu og ganga að því búnu frá almennum kjarasamningum, ella kæmi til kasta sjálfvirkrar vísitölu sem kalla mætti varnarvísitölu lágtekjufólks.

Þegar vísað er til fastra greiðslna er ekki einvörðungu átt við sjálfan launataxtann heldur einnig aðrar fastar greiðslur, þ.e. hvers kyns álag og fríðindi sem flokka má til ávinnings. Sveitarfélögin verði hvött til þess að fylgja einnig þessari stefnu.

Enda þótt launabilið hjá hinu opinbera sé óásættanlega mikið, þá er það ranglæti smávægilegt miðað við almenna markaðinn þar sem sjálftökumenn skammta sér í mánaðartekjur jafnvel margföld árslaun verkafólks. Með löggjöf verður þetta varla lagað en fordæmi almannaþjónustunnar gæti orðið siðferðilegur vegvísir.

Þá má ætla að samningamenn reyndu að koma ákvæðum um varnarvísitölu lágtekjufólks inn í kjarasamninga á almenna markaðnum. Viðmiðið gæti verið meðaltalslaun stjórnar Samtaka atvinnulífsins. Án öryggistappa af þessu tagi yrði víðtækt handjárnað samflot á launamarkaði alltaf á forsendum hátekjufólksins, enda mikill ákafi þar á bæ að koma slíku fyrirkomulagi á. Síðan kæmu hátekjuskattar til sögunnar til að draga úr grófasta misréttinu sem út af stæði.
Fjármálastefna 2017–2021 Þingsályktun - þingskjal nr. 1557

145. löggjafarþing 2015–2016.

Þingskjal 1557 - 741. mál.

Nr. 54/145.

Þingsályktun um fjármálastefnu fyrir árin 2017–2021.

Alþingi ályktar, sbr. lög 123/2015, um opinber fjármál, að stjórnvöld fylgi stefnumörkun um opinber fjármál fyrir árin 2017–2021 samkvæmt eftirfarandi yfirliti um áformaða afkomu- og skuldaþróun opinberra aðila, þ.e. hins opinbera og fyrirtækja í eigu þess, fyrir fjárlagaárið 2017 og næstu fjögur ár þar á eftir á grundvelli þeirra forsendna sem fjármálastefnan er reist á.

Samþykkt á Alþingi 18. ágúst 2016.
Fjármálaáætlun 2017–2021 Þingsályktun - þingskjal nr. 1558

145. löggjafarþing 2015–2016.

Þingskjal 1558 - 740. mál.

Nr. 55/145.

Þingsályktun um fjármálaáætlun fyrir árin 2017–2021.

Alþingi ályktar, sbr. lög nr. 123/2015, um opinber fjármál, að stjórnvöld fylgi fjármálaáætlun um opinber fjármál fyrir árin 2017–2021, sem byggð er á fyrirliggjandi fjármálastefnu fyrir sama tímabil og skilyrðum hennar, samkvæmt eftirfarandi yfirlitum um markmið fyrir afkomu og efnahag hins opinbera í heild og fyrir opinbera aðila og um áætlanir um þróun tekna og gjalda þeirra næstu fimm árin.

Lykiltölur um afkomu og efnahag opinberra aðila.

Fjárstreymisyfirlit fyrir hið opinbera árin 2017–2021.

Fjárstreymisyfirlit fyrir A-hluta ríkissjóðs árin 2017–2021.

Fjárstreymisyfirlit fyrir A-hluta sveitarfélaga árin 2017–2021.

Útgjaldarammar málefnasviða 2017–2021.

Samþykkt á Alþingi 18. ágúst 2016.
Vernd mannréttinda og lýðræðis í Tyrklandi Þingsályktunartillaga - þingskjal nr. 1563

145. löggjafarþing 2015–2016.

Þingskjal 1563 - 829. mál.

Tillaga til þingsályktunar um vernd mannréttinda og lýðræðis í Tyrklandi.

Flm.: Steinunn Þóra Árnadóttir, Birgitta Jónsdóttir, Óttarr Proppé, Össur Skarphéðinsson.

Alþingi skorar á tyrknesk stjórnvöld að standa vörð um lýðræði, frelsi þjóðernisminnihlutahópa, borgaraleg réttindi og frjálsa fjölmiðlun í Tyrklandi.

Greinargerð.

Blóðug átök og innanlandsdeilur í Tyrklandi í kjölfar nýlegrar valdaránstilraunar eru umheiminum áhyggjuefni. Neyðarástandi hefur verið lýst yfir og rík ástæða er til að óttast að mannréttindi séu ekki virt. Nýlega hafa tyrknesk stjórnvöld þrengt að lýðræði í landinu með því að svipta þingmenn á tyrkneska þinginu þinghelgi og mikill fjöldi blaðamanna hefur verið hnepptur í fangelsi svo dæmi séu tekin. Efasemdir um að lýðræði og frjáls fjölmiðlun njóti tilhlýðilegrar verndar eru því óhjákvæmilegar.

Ýmis óheillaskref hafa verið stigin í Tyrklandi á síðustu missirum. Má þar nefna áætlanir um að taka á ný upp dauðarefsingu og dómsúrskurð í þá átt að lækka samræðisaldur, sem vakið hefur hörð viðbrögð mannréttinda- og kvennasamtaka í landinu.

Í ljósi þess að kjarnorkuvopn úr vopnabúri NATO eru staðsett í Tyrklandi hlýtur hið ótrygga ástand þar að vekja sérstakan ugg.

Fyllsta ástæða er til að hafa áhyggjur af hlutskipti tyrkneskra Kúrda við ríkjandi aðstæður og er vert að beina þeirri áskorun til stjórnvalda í Tyrklandi að virða mannréttindi og mannhelgi allra tyrkneskra borgara.

Við aðstæður sem þessar er það skylda annarra ríkja að láta í sér heyra og það á Ísland að gera þó að smátt sé.
Framkvæmdaáætlun í jafnréttismálum 2016–2019 Breytingartillaga - þingskjal nr. 1585

145. löggjafarþing 2015–2016.

Þingskjal 1585 - 764. mál.

Viðbót.

Síðari umræða.

Breytingartillaga við tillögu til þingsályktunar um framkvæmdaáætlun í jafnréttismálum fyrir árin 2016–2019.

Frá allsherjar- og menntamálanefnd.

1. Í stað orðanna „skal fjármagna eða styrkja“ í 2. málsl. 1. mgr. 1. kafla komi: fjármagni eða styrki.

2. Orðin „með fyrirvara um að fjárframlög fáist til verkefnisins“ í 4. mgr. 11. kafla falli brott.

3. Við 14. kafla.

a. Í stað orðsins „skal“ í 4. málsl. 1. mgr. komi: verði.

b. Orðin „í fjögur ár“ í 3. mgr. falli brott.

4. Við 15. kafla.

a. Í stað orðsins „Kennarafélags“ í c-lið 1. mgr. komi: Kennarasambands.

b. Á eftir c-lið 1. mgr. komi nýr stafliður, svohljóðandi: Gerð aðgerðaáætlunar til að jafna kynjahlutfall starfsfólks skóla á öllum skólastigum.

c. Við 1. mgr. bætist nýr stafliður, svohljóðandi: Að hvetja háskóla til að innleiða kynjafræði í grunnnám kennaranema og starfandi kennurum bjóðist námskeið í kynjafræðum.

5. Orðin „í þrjú ár“ í 4. mgr. 18. kafla falli brott.
Endurskoðun laga um lögheimili Þingsályktun - þingskjal nr. 1641

145. löggjafarþing 2015–2016.

Þingskjal 1641 - 32. mál.

Nr. 57/145.

Þingsályktun um endurskoðun laga um lögheimili.

Alþingi ályktar að fela innanríkisráðherra að setja á fót starfshóp sem undirbúi endurskoðun laga um lögheimili, nr. 21/1990, með það að markmiði að hjónum verði gert fært að eiga lögheimili hvort á sínum staðnum, hvort heldur er þegar bæði hafa bækistöð innan lands eða þegar annað hefur bækistöð erlendis. Einnig verði lagðar til breytingar á öðrum lögum sem þarf að breyta til að markmiðinu verði náð. Ráðherra leggi fram á Alþingi frumvarp til nýrra laga um lögheimili, byggt á tillögum starfshópsins, eigi síðar en 30. mars 2017.

Samþykkt á Alþingi 7. september 2016.
Aukinn stuðningur vegna tæknifrjóvgana Þingsályktun - þingskjal nr. 1642

145. löggjafarþing 2015–2016.

Þingskjal 1642 - 20. mál.

Nr. 58/145.

Þingsályktun um aukinn stuðning vegna tæknifrjóvgana.

Alþingi ályktar að fela heilbrigðisráðherra að endurskoða reglur um greiðsluþátttöku ríkisins vegna tæknifrjóvgunarmeðferða fyrir árslok 2016. Við endurskoðunina verði m.a. gætt að eftirtöldum atriðum:

1. að greiðsluþátttaka sjúkratrygginga nái til fyrstu glasafrjóvgunarmeðferðar,

2. að greiðsluþátttaka sjúkratrygginga sé óháð því hvort pör eða einstaklingar eigi barn fyrir.

Samþykkt á Alþingi 8. september 2016.
Samningur Íslands og Evrópusambandsins um viðskipti með landbúnaðarvörur Þingsályktun - þingskjal nr. 1664

145. löggjafarþing 2015–2016.

Þingskjal 1664 - 783. mál.

Nr. 59/145.

Þingsályktun um staðfestingu samnings Íslands og Evrópusambandsins um viðskipti með landbúnaðarvörur.

Alþingi ályktar að heimila ríkisstjórninni að staðfesta fyrir Íslands hönd samning milli Íslands og Evrópusambandsins um ívilnanir í viðskiptum með landbúnaðarvörur, í formi bréfaskipta og sem breytingu á bókun 3 við EES-samninginn, sem áritaður var 17. september 2015.

Samþykkt á Alþingi 13. september 2016.
Fullgilding samnings Sameinuðu þjóðanna um réttindi fatlaðs fólks Breytingartillaga - þingskjal nr. 1676

145. löggjafarþing 2015–2016.

Þingskjal 1676 - 865. mál.

Síðari umræða.

Breytingartillaga við tillögu til þingsályktunar um fullgildingu samnings Sameinuðu þjóðanna um réttindi fatlaðs fólks.

Frá Páli Val Björnssyni.

Í stað orðanna „sem undirritaður var“ í tillögugreininni komi: og valkvæðan viðauka við samninginn, sem hvort tveggja var undirritað.

Greinargerð.

Lagt er til að auk samningsins verði viðauki hans einnig fullgiltur. Viðaukinn felur í sér mikilvægar réttarbætur fyrir fatlað fólk, annars vegar kvörtunarleið fyrir einstaklinga til nefndar á vegum Sameinuðu þjóðanna um réttindi fatlaðs fólks og hins vegar leið fyrir nefndina til að rannsaka alvarleg eða kerfisbundin brot gegn samningnum, með samþykki viðkomandi aðildarríkis.
Fjögurra ára samgönguáætlun 2015–2018 Breytingartillaga - þingskjal nr. 1680

145. löggjafarþing 2015–2016.

Þingskjal 1680 - 638. mál.

Leiðréttur texti.

Síðari umræða.

Breytingartillaga við tillögu til þingsályktunar um fjögurra ára samgönguáætlun fyrir árin 2015–2018.

Frá meiri hluta umhverfis- og samgöngunefndar (HöskÞ, BÁ, HE, ElH, VilÁ).

1. og 2. kafli orðist svo:

1. VEG- OG HAFNAÁÆTLUN 2015–2018.

1.1. Fjármál.

1.1.1 Tekjur og framlög.

1.1.2 Skipting útgjalda.

1.2 Stofn- og tengivegir.

1.3 Hafnarframkvæmdir og sjóvarnir 2015–2018.

Sundurliðun einstakra gjaldaliða.

1.3.1 Stofnkostnaður.

Tafla 1. Hafnamannvirki, heildarfjárveitingar.

Hafnir í grunnneti, ríkisstyrktar.

Tafla 2. Fjárveitingar til hafna í grunnneti, nýframkvæmdir.

Hafnir utan grunnnets, ríkisstyrktar.

Tafla 3. Fjárveitingar til hafna utan grunnnets, nýframkvæmdir.

Tafla 4. Sundurliðun framkvæmda í höfnum í grunnneti.

Skýringar: Frumáætlun um heildarkostnað við framkvæmdir, virðisaukaskattur meðtalinn.

Tafla 5. Sundurliðun framkvæmda í höfnum utan grunnnets.

Skýringar: Frumáætlun um heildarkostnað við framkvæmdir, virðisaukaskattur meðtalinn.

Sjóvarnir 2015–2018.

Tafla 6. Fjárveitingar til sjóvarna.

Tafla 7. Framkvæmdir við sjóvarnir.

Skýringar: Frumáætlun um heildarkostnað við framkvæmdir, virðisaukaskattur meðtalinn.

2. FLUGVELLIR OG FLUGLEIÐSÖGUÞJÓNUSTA.

2.1 Tekjur og framlög.

2.2 Rekstur og þjónusta.

2.3 Stofnkostnaður.

2.4 Viðhald og reglubundin endurnýjun búnaðar.
Fullgilding Parísarsamningsins Þingsályktun - þingskjal nr. 1682

145. löggjafarþing 2015–2016.

Þingskjal 1682 - 858. mál.

Nr. 60/145.

Þingsályktun um fullgildingu Parísarsamningsins.

Alþingi ályktar að heimila ríkisstjórninni að fullgilda fyrir Íslands hönd Parísarsamning Sameinuðu þjóðanna sem gerður var í París 12. desember 2015.

Samþykkt á Alþingi 19. september 2016.
Fjögurra ára samgönguáætlun 2015–2018 Breytingartillaga - þingskjal nr. 1684

145. löggjafarþing 2015–2016.

Þingskjal 1684 - 638. mál.

Síðari umræða.

Breytingartillaga við breytingartillögu á þingskjali 1680 [Fjögurra ára samgönguáætlun 2015–2018].

Frá minni hluta umhverfis- og samgöngunefndar (KaJúl, SSv, RM, ÁstaH).

1. Við kaflann Þjónusta, styrkir, rannsóknir og viðhald í kafla 1.1.2 Skipting útgjalda.

a. Við bætist nýr liður, svohljóðandi:

b. Við liðinn 5.10 Viðhald bætist 1.500 millj. kr. árið 2017 og 1.500 millj. kr. árið 2018.

2. Við kafla 1.2 Stofn og tengivegir.

a. Við kaflann Vestursvæði bætist þrír nýir liðir, svohljóðandi:

b. Við liðinn 643 Strandavegur, 04 Um Veiðileysuháls í kaflanum Vestursvæði bætist 300 millj. kr. árið 2018.

c. Við kaflann Austursvæði bætist nýr liður, svohljóðandi

d. Við liðinn Tengivegir, malbik í kaflanum Sameiginlegt og óskipt bætist 200 millj. kr. árið 2017 og 200 millj. kr. árið 2018.

e. Við liðinn Breikkun brúa í kaflanum Sameiginlegt og óskipt bætist 500 millj. kr. árið 2017 og 500 millj. kr. árið 2018.
Fullgilding samnings Sameinuðu þjóðanna um réttindi fatlaðs fólks Breytingartillaga - þingskjal nr. 1688

145. löggjafarþing 2015–2016.

Þingskjal 1688 - 865. mál.

Síðari umræða.

Breytingartillaga við tillögu til þingsályktunar um fullgildingu samnings

Sameinuðu þjóðanna um réttindi fatlaðs fólks.

Frá Páli Val Björnssyni, Hönnu Birnu Kristjánsdóttur, Silju Dögg Gunnarsdóttur, Össuri Skarphéðinssyni, Helga Hrafni Gunnarssyni og Steinunni Þóru Árnadóttur.

Við tillögugreinina bætist nýr málsliður, svohljóðandi: Þá ályktar Alþingi að valkvæður viðauki við samninginn skuli einnig fullgiltur fyrir árslok 2017.

Greinargerð.

Lagt er til að auk samningsins verði viðauki hans einnig fullgiltur. Viðaukinn felur í sér mikilvægar réttarbætur fyrir fatlað fólk, annars vegar kvörtunarleið fyrir einstaklinga til nefndar á vegum Sameinuðu þjóðanna um réttindi fatlaðs fólks og hins vegar leið fyrir nefndina til að rannsaka alvarleg eða kerfisbundin brot gegn samningnum, með samþykki viðkomandi aðildarríkis.
Ákvörðun EES-nefndarinnar nr. 97/2016 um breytingu á XVI. viðauka við EES-samninginn Þingsályktun - þingskjal nr. 1690

145. löggjafarþing 2015–2016.

Þingskjal 1690 - 864. mál.

Nr. 62/145.

Þingsályktun um staðfestingu ákvörðunar sameiginlegu EES-nefndarinnar nr. 97/2016 um breytingu á XVI. viðauka (Opinber innkaup) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 97/2016, frá 29. apríl 2016, um breytingu á XVI. viðauka (Opinber innkaup) við EES-samninginn frá 2. maí 1992, og fella inn í samninginn eftirtaldar gerðir:

1. Tilskipun Evrópuþingsins og ráðsins 2014/23/ESB frá 26. febrúar 2014 um gerð sérleyfissamninga.

2. Tilskipun Evrópuþingsins og ráðsins 2014/24/ESB frá 26. febrúar 2014 um opinber innkaup og niðurfellingu tilskipunar 2004/18/EB.

3. Tilskipun Evrópuþingsins og ráðsins 2014/25/ESB frá 26. febrúar 2014 um innkaup stofnana sem annast vatnsveitu, orkuveitu, flutninga og póstþjónustu og um niðurfellingu tilskipunar 2004/17/EB.

Samþykkt á Alþingi 20. september 2016.
Fullgilding samnings Sameinuðu þjóðanna um réttindi fatlaðs fólks Þingsályktun - þingskjal nr. 1693

145. löggjafarþing 2015–2016.

Þingskjal 1693 - 865. mál.

Nr. 61/145.

Þingsályktun um fullgildingu samnings Sameinuðu þjóðanna um réttindi fatlaðs fólks.

Alþingi ályktar að heimila ríkisstjórninni fyrir Íslands hönd að fullgilda samning Sameinuðu þjóðanna um réttindi fatlaðs fólks, sem undirritaður var af hálfu Íslands 30. mars 2007. Þá ályktar Alþingi að valkvæður viðauki við samninginn skuli einnig fullgiltur fyrir árslok 2017.

Samþykkt á Alþingi 20. september 2016.
Umbætur á fyrirkomulagi peningamyndunar Nefndarálit - þingskjal nr. 1703

145. löggjafarþing 2015–2016.

Þingskjal 1703 - 169. mál.

Síðari umræða.

Nefndarálit með breytingartillögu um tillögu til þingsályktunar um umbætur á fyrirkomulagi peningamyndunar.

Frá 1. minni hluta efnahags- og viðskiptanefndar.

Nefndin hefur fjallað um málið. Umsagnir um málið bárust frá Betra peningakerfi, Hagsmunasamtökum heimilanna, Klaus Karwat, Positiva Pengar Sweden, Panayotis Economopoulos, Positive Money, Joseph Huber, Samtökum fjármálafyrirtækja, Seðlabanka Íslands og Victoriu Chicki, prófessor emeritus.

Þingsályktunartillagan felur í sér að skipuð verði nefnd þingmanna til að vinna úttekt á fyrirkomulagi peningamyndunar í landinu og gera tillögur að umbótum. 1. minni hluti efnahags- og viðskiptanefndar leggur til að gerð verði breyting á orðalagi tillögugreinarinnar á þann veg að í stað þess að tiltaka fjölda þingmanna í nefndinni komi fram að nefndin skuli skipuð þingmönnum frá hverjum þingflokki. Bent var á að Alþingi „skipar“ ekki fólk til starfa, eins og tíðkast oft um heimildir t.d. ráðherra, réttara orðalag er að Alþingi „kjósi“ menn til starfa. 1. minni hluti gerir tillögu að breytingu til að koma til móts við þessa athugasemd.

Skrifstofa Alþingis sjái nefndinni fyrir starfsaðstöðu, starfsmanni og nauðsynlegri sérfræðiaðstoð auk þess sem viðeigandi stofnanir hins opinbera verði nefndinni til ráðgjafar. Nefndin skili niðurstöðum sínum með skýrslu til Alþingis eigi síðar en tíu mánuðum eftir skipunardag.

Umsagnir voru almennt jákvæðar, nema umsögn Samtaka fjármálafyrirtækja sem leggst gegn tillögunni. Fram kom í umsögn Seðlabanka Íslands að umræða um fyrirkomulag peningamyndunar væri alla jafna gagnleg. 1. minni hluti vekur athygli á að hollenska þingið hefur nýverið samþykkt að fela hollensku ríkisstjórninni að vinna skýrslu um fyrirkomulag peningamyndunar og mögulegar úrbætur á því.

1. minni hluti telur tillöguna til þess fallna að auka þekkingu þingmanna á peningakerfinu og að úttekt á fyrirkomulagi peningamyndunar geti í framhaldinu orðið grundvöllur fyrir upplýstari umræðu í þinginu um þetta mikilvæga málefni.

1. minni hluti leggur til að tillagan verði samþykkt með eftirfarandi

BREYTINGU:

Tillögugreinin orðist svo:

Alþingi ályktar að kjósa nefnd þingmanna til að vinna úttekt á fyrirkomulagi peningamyndunar í landinu og gera tillögur að umbótum. Nefndin verði skipuð einum þingmanni frá hverjum þingflokki. Alþingi skal kjósa nefndina eigi síðar en 1. desember 2016. Skrifstofa Alþingis sjái nefndinni fyrir starfsaðstöðu, starfsmanni og nauðsynlegri sérfræðiaðstoð auk þess sem viðeigandi stofnanir hins opinbera verði nefndinni til ráðgjafar. Nefndin skili niðurstöðum sínum með skýrslu til Alþingis eigi síðar en tíu mánuðum eftir skipunardag.

Alþingi, 21. september 2016.
Samgönguáætlun 2015–2026 Stjórnartillaga - þingskjal nr. 1706

Þingskjal 1706 - 879. mál.

Tillaga til þingsályktunar um samgönguáætlun fyrir árin 2015–2026.

(Lögð fyrir Alþingi á 145. löggjafarþingi 2015–2016.)

Smellið á PDF hér efst á síðunni til að skoða skjalið.
Fjögurra ára samgönguáætlun 2015–2018 Breytingartillaga - þingskjal nr. 1711

145. löggjafarþing 2015–2016.

Þingskjal 1711 - 638. mál.

Síðari umræða.

Breytingartillaga við breytingartillögu á þingskjali 1680 [Fjögurra ára samgönguáætlun 2015–2018].

Frá Vilhjálmi Árnasyni.

1. Á undan liðnum Önnur framlög úr ríkissjóði í kafla 1.1.1 Tekjur og framlög komi nýr liður, svohljóðandi:

2. Liðurinn 6.81 Vestmannaeyjaferja í kafla 1.1.2 Skipting útgjalda orðist svo:
Fjögurra ára samgönguáætlun 2015–2018 Breytingartillaga - þingskjal nr. 1740

145. löggjafarþing 2015–2016.

Þingskjal 1740 - 638. mál.

Síðari umræða.

Breytingartillaga við breytingartillögu á þingskjali 1680 [Fjögurra ára samgönguáætlun 2015–2018].

Frá Haraldi Einarssyni.

Við liðinn Rannsóknir, Grynnslin við Hornafjörð í kafla 1.1.2 Skipting útgjalda bætist 20 millj. kr. árið 2017 og 20 millj. kr. árið 2018.
Fjögurra ára samgönguáætlun 2015–2018 Breytingartillaga - þingskjal nr. 1751

145. löggjafarþing 2015–2016.

Þingskjal 1751 - 638. mál.

Síðari umræða.

Breytingartillaga við breytingartillögu á þingskjali 1680 [Fjögurra ára samgönguáætlun 2015–2018].

Frá Kristjáni L. Möller og Höskuldi Þórhallssyni.

Við liðinn 1.21 Rannsóknir í kafla 1.1.2 Skipting útgjalda bætist nýr liður, svohljóðandi:
Fjögurra ára samgönguáætlun 2015–2018 Breytingartillaga - þingskjal nr. 1756

145. löggjafarþing 2015–2016.

Þingskjal 1756 - 638. mál.

Síðari umræða.

Breytingartillaga við breytingartillögu á þingskjali 1680 [Fjögurra ára samgönguáætlun 2015–2018].

Frá Katrínu Júlíusdóttur, Róbert Marshall, Svandísi Svavarsdóttur, Ástu Guðrúnu Helgadóttur, Höskuldi Þórhallssyni, Birgi Ármannssyni, Vilhjálmi Árnasyni, Elínu Hirst og Haraldi Einarssyni.

1. Liðurinn Önnur framlög úr ríkissjóði í kafla 1.1.1 Tekjur og framlög hækki um 1.130 millj. kr. árið 2017 og 1.300 millj. kr. árið 2018.

2. Við kaflann Þjónusta, styrkir, rannsóknir og viðhald í kafla 1.1.2 Skipting útgjalda.

a. Við liðinn 1.21 Rannsóknir bætist nýr liður, svohljóðandi:

b. Við liðinn 5.10 Viðhald bætist 1.000 millj. kr. árið 2017 og 1.000 millj. kr. árið 2018.

3. Við kafla 1.2 Stofn- og tengivegir.

a. Við kaflann Vestursvæði bætist tveir nýir liðir, svohljóðandi:

b. Við kaflann Austursvæði bætist nýr liður, svohljóðandi
Fjögurra ára samgönguáætlun 2015–2018 Breytingartillaga - þingskjal nr. 1757

145. löggjafarþing 2015–2016.

Þingskjal 1757 - 638. mál.

Síðari umræða.

Breytingartillaga við breytingartillögu á þingskjali 1680 [Fjögurra ára samgönguáætlun 2015–2018].

Frá Höskuldi Þórhallssyni.

1. Liðurinn 06-662 Hafnarframkvæmdir í kafla 1.1.1 Tekjur og framlög hækki um 348 millj. kr. árið 2017.

2. Liðurinn 6.73 Húsavíkurhöfn í kafla 1.1.2 Skipting útgjalda hækki um 348 millj. kr. árið 2017.
Fjögurra ára samgönguáætlun 2015–2018 Breytingartillaga - þingskjal nr. 1758

145. löggjafarþing 2015–2016.

Þingskjal 1758 - 638. mál.

Flutningsmenn.

Síðari umræða.

Breytingartillaga við breytingartillögu á þingskjali 1680 [Fjögurra ára samgönguáætlun 2015–2018].

Frá Ólínu Kjerúlf Þorvarðardóttur, Lilju Rafneyju Magnúsdóttur, Elsu Láru Arnardóttur, Jóhönnu Maríu Sigmundsdóttur og Haraldi Benediktssyni.

Við liðinn 1.21 Rannsóknir í kafla 1.1.2 Skipting útgjalda bætist nýr liður, svohljóðandi: